smcproject/ml-wiki-sentences huggingface dataset:
എന്നാൽ കടന്നുകയറ്റത്തിനുശേഷം ഉടൻതന്നെ ഹംഗറിയിലേയും സമീപത്തുള്ള ചെക്കോസ്ലോവാക്യയിലെയും റൊമേനിയയിലെയും 600000 -ത്തോളം ജൂതന്മാരെ ഹംഗറിയുടെ ഭരണാധികാരികളുടെ സഹായത്തോടെ എയ്‌ക്‌മാൻ കൂട്ടക്കൊലചെയ്യാൻ അയച്ചു.
ഒരു മണിക്കൂറോളം ഹെയ്‌ഡ്രിക് പ്രസംഗിച്ചു.
പിന്നീട് അരമണിക്കൂറോളം ചോദ്യോത്തരങ്ങളും ചർച്ചകളും അനൗദ്യോഗിക സംഭാഷണങ്ങളും ആയിരുന്നു.
ഓട്ടോ ഹോഫ്‌മാനും വില്ല്യം സ്റ്റക്കാർട്ടും ജൂതരും ജൂതരല്ലാത്താരും തമ്മിലുണ്ടായ വിവാഹങ്ങളെ വേർപെടുത്തുകയോ അല്ലെങ്കിൽ അവരെ വന്ധ്യംകരിക്കുകയോ ചെയ്യേണ്ടതിന്റെ നിയമ-ഭരണ ബുദ്ധിമുട്ടുകളെപ്പറ്റി സൂചിപ്പിച്ചു.
വ്യവസായങ്ങളിൽ ജോലിചെയ്യുന്നവരെയും മറ്റാൾക്കാരെക്കൊണ്ട് ജോലിചെയ്യിക്കാൻ പാറ്റാത്ത ഇടങ്ങളിലും ജോലിചെയ്യുന്ന ജൂതരെ കൊല്ലുന്നതിൽ നിന്നും ഒഴിവാക്കണമെന്ന് എറിക് ന്യൂമാൻ ആവശ്യപ്പെട്ടു.
അത്തരക്കാരെ കൊല്ലേണ്ടതില്ലെന്ന നിയമം അപ്പോൾത്തന്നെ നിലനിൽക്കുന്നുണ്ടെന്നു ഹെയ്‌ഡ്രിക് പറയുകയുണ്ടായി.
ഈ പരിപാടിയെ പിന്തുണച്ച ജനറൽ ഗവണ്മെന്റിലെ സ്റ്റേറ്റ് സെക്രട്ടറി ജോസഫ് ബുഹ്‌ളർ തന്റെ പിന്തുണ പ്രഖ്യാപിക്കുകയും കൂട്ടക്കൊല ഉടൻതന്നെ ആരംഭിക്കണമെന്ന് ആവശ്യപ്പെടുകയും ചെയ്തു.
യോഗത്തിന്റെ അവസാനത്തോടെ മദ്യം വിളമ്പുകയും യോഗം ഗൗരവം കുറഞ്ഞതാവുകയും ചെയ്തു.
പിന്നീട് മിനുട്‌സ് ഉണ്ടാക്കുമ്പോൾ താൻ ഉപയോഗിച്ച ഔദ്യോഗികഭാഷയിൽ നിന്നും വ്യത്യസ്തമായി ഈ സമയം യോഗത്തിൽ കൂട്ടക്കൊലയെപ്പറ്റിയുള്ള കാര്യങ്ങൾ തുറന്ന് ചർച്ച ചെയ്യുകയുണ്ടായി എന്ന് തന്റെ വിചാരണ വേളയിൽ എയ്‌ക്‌മാൻ വെളിപ്പെടുത്തുകയുണ്ടായി.
ഈ സമയം കൂട്ടക്കൊല നടപ്പാക്കണ്ട രീതികളെപ്പറ്റിയും ജൂതരെ ഇല്ലായ്മ ചെയ്യേണ്ടതിനെപ്പറ്റിയുമെല്ലാം യാതൊരു മറയും കൂടാതെ എല്ലാവരും ചർച്ച ചെയ്യുകയുണ്ടായെന്നും എയ്‌ക്‌മാൻ പിന്നീടു പറഞ്ഞു.
യോഗത്തിന്റെ വിജയത്തെപ്പറ്റി ഹെയ്‌ഡ്രിക് വളരെ സന്തോഷവാനായിരുന്നെന്നും പല എതിർപ്പുകളും അയാൾ പ്രതീക്ഷിച്ചിരുന്നെന്നും എന്നാൽ താൻ വിചാരിച്ചതിലേറെ പിന്തുണ ഹെയ്‌ഡ്രിക്കിനു കിട്ടിയിരുന്നെന്നും എയ്‌ക്‌മാൻ പറയുകയുണ്ടായി.
വാൻസീ പ്രോട്ടോകോൾ റീൻഹാർഡ് ഹെയ്‌ഡ്രിക്
കോൺഫറൻസിനുശേഷം മിനുട്സിൽ എന്തു വരണം എന്തു വരരുത് എന്ന് കൃത്യമായ നിർദ്ദേശങ്ങൾ ഹെയ്‌ഡ്രിക് എയ്‌ക്‌മാന് നൽകി.
കാര്യങ്ങൾ ഗോപ്യമായ രീതിയിലേ വരാവൂ എന്നുള്ള നിർദ്ദേശങ്ങൾ പാലിച്ചു കൊണ്ട് ഒന്നും അവശ്യത്തിലധികം ചേർക്കാതെയാണ് എയ്‌ക്‌മാൻ മിനുട്‌സ് തയ്യാറാക്കിയത്.
"ഞാനത് എങ്ങനെയാണ് പറയേണ്ടത്, സാധാരണപോലെ തമ്മിൽത്തമ്മിലുള്ള സംഭാഷണങ്ങളിൽ നിന്നും ആംഗ്യങ്ങളിൽ നിന്നും ലഭിച്ച വിവരങ്ങളെ ഔദ്യോഗികമായ വാക്കുകളിൽ ആക്കുകയായിരുന്നു ഞാൻ ചെയ്യേണ്ടിയിരുന്നത്" എന്ന് തന്റെ വിചാരണയിൽ എയ്‌ക്‌മാൻ പറയുകയുണ്ടായി.
യോഗത്തിലെ വിവരങ്ങൾ ചുരുക്കി അതിന്റെ ഉദ്ദ്യേശങ്ങളും ലക്ഷ്യങ്ങളും ഇക്കാര്യത്തിൽ നാസിഭരണകൂടത്തിന്റെ ഭാവിപദ്ധതികളും എയ്‌ക്‌മാൻ രേഖപ്പെടുത്തി.
തന്റെ മിനുറ്റ്‌സ് വേണ്ടുംവണ്ണം തിരുത്തി, തന്റെ സന്ദേശം യോഗത്തിൽ പങ്കെടുത്തവർക്ക് കൊണ്ടുപോകാനായിട്ടാണ് ഹെയ്‌ഡ്രിക്ക് അങ്ങനെ ചെയ്തതെന്ന് തന്റെ വിചാരണയിൽ എയ്‌ക്‌മാൻ പറഞ്ഞു.
യോഗത്തിനുശേഷം വാൻസീ പ്രോട്ടോകോൾ എന്ന് അറിയപ്പെടുന്ന ഈ മിനുറ്റ്‌സിന്റെ പകർപ്പുകൾ എയ്‌ക്‌മാൻ യോഗത്തിൽ പങ്കെടുത്ത എല്ലാവർക്കും അയച്ചുകൊടുത്തു.
തങ്ങളുടെ പ്രവൃത്തികൾ മറയ്ക്കാനായി ഈ പകർപ്പുകൾ എല്ലാം തന്നെ യുദ്ധാവസാനത്തോടെ അവരെല്ലാം നശിപ്പിക്കുകയുണ്ടായി.
ആകെ ഉണ്ടാക്കിയ 30 കോപ്പികളിൽ പതിനാറാമത്തേതായ ലൂതറിന്റെ കൈവശമുണ്ടായിരുന്ന പകർപ്പ് ജർമനിയുടെ വിദേശകാര്യമന്ത്രാലയത്തിൽ നിന്നും അമേരിക്കക്കാരനായ ന്യായാധിപൻ റോബർട് കെമ്പ്‌നർ 1947 -ൽ കണ്ടുപിടിക്കുന്നതുവരെ വാൻസീ കോൺഫറൻസിനെപ്പറ്റിയോ അതിലെ കാര്യങ്ങളെപ്പറ്റിയോ സഖ്യശക്തികൾക്ക് അറിവുണ്ടായിരുന്നില്ല.
കോൺഫറൻസ് ആകെ 90 മിനുട്ടേ നീണ്ടുനിന്നുള്ളൂ.
അന്ന് അവിടെ ചേർന്ന ആർക്കും തന്നെ യുദ്ധാനന്തരം ഈ കോൺഫറൻസിനു പിൽക്കാല ചരിത്രകാരന്മാർ നൽകിയ പ്രാധാന്യം ഉൾക്കൊള്ളാൻ ആയിട്ടില്ലായിരുന്നു.
ജൂതപ്രശ്നത്തിനു എന്തെങ്കിലും പ്രാഥമികമായ മാറ്റങ്ങൾ ഉണ്ടാക്കാനായിരുന്നില്ല ഹെയ്‌ഡ്രിക് ഈ യോഗം വിളിച്ചുചേർത്തത്.
കീഴടക്കിയ സോവിയറ്റ് യൂണിയനിലും പോളണ്ടിലും ജൂതന്മാരെ കൂട്ടക്കൊല ചെയ്യുന്നത് ഈ കോൺഫറൻസിന്റെ കാലത്തുതന്നെ നടക്കുന്നുണ്ടായിരുന്നു.
കൂടാതെ പുതിയ കൂട്ടക്കൊലകേന്ദ്രങ്ങൾ ഇക്കാലത്തും ഉണ്ടാക്കിക്കൊണ്ടും ഇരിക്കുന്നുണ്ടായിരുന്നു.
ജൂതന്മാരെ കൊന്നുതീർക്കാനുള്ള തീരുമാനം മുന്നേ തന്നെ എടുത്തിരുന്നു.
ഹിംലറിന്റെ പ്രതിനിധിയായ ഹെയ്‌ഡ്രിക് മറ്റുപല സർക്കാർ വകുപ്പുകളുടെയും പൂർണ്ണമായ പിന്തുണ ജൂതന്മാരെ കൂട്ടക്കൊലയ്ക്കുള്ള കേന്ദ്രങ്ങളിലേക്ക് എത്തിക്കുന്നതിൽ ഉറപ്പുവരുത്താനാണ് ഈ യോഗം വിളിച്ചത്.
ഒരിക്കൽ അവിടെ എത്തിച്ചുകഴിഞ്ഞാൽ ജൂതരെ ഇല്ലായ്മ ചെയ്യുന്ന പ്രവൃത്തി മറ്റൊരു വകുപ്പുകളുടെയും സഹായ ആവശ്യമില്ലാതെ എസ് എസ്സിന്റെ ആഭ്യന്തരകാര്യം മാത്രമാക്കാനായിരുന്നു പദ്ധതി.
യോഗത്തിന്റെ രണ്ടാമത്തെ ലക്ഷ്യം ആരെല്ലാമാണ് ജൂതന്മാരെന്നും,  എത്രത്തോളം ജൂതരക്തമുള്ളവരെ കൊല്ലാം എന്നെല്ലാം തീരുമാനം എടുക്കൽ ആയിരുന്നു.
ജൂതന്മാരെ കൊണ്ടുപോകുന്നതിൽ തങ്ങൾക്ക് യാതൊരു എതിർപ്പുമില്ലെന്ന് വിവിധവകുപ്പുകൾ പറയുകയുണ്ടായി.
യോഗത്തിന്റെ ഏറ്റവും വലിയ ഫലം ഇതായിരുന്നു, അതിനായിട്ടാണ് യോഗത്തിന്റെ വിശദമായ മിനുട്‌സ് ഹെയ്ഡ്രിക് എല്ലാവർക്കും അയച്ചുകൊടുത്തതും.
ഇതെല്ലാമായിരുന്നു വാൻസീ കോൺഫറൻസിന്റെ പ്രാധാന്യം.
നടന്നുകൊണ്ടിരിക്കുന്നതും നടക്കാൻ പോകുന്നതുമായ കൂട്ടക്കൊലകളുടെ ഉത്തരവാദിത്തങ്ങളും അവയെപ്പറ്റിയുള്ള അറിവുകളും എല്ലാവർക്കും ഉണ്ടായിരിക്കണമെന്നും അവയുടെ ഉത്തരവാദിത്തം എല്ലാർക്കും വീതിച്ചു നൽകലുമായിരുന്നു യോഗത്തിന്റെ ലക്ഷ്യം.
എയ്ക്‌മാന്റെ ജീവചരിത്രമെഴുതിയ സെസരനിയുടെ അഭിപ്രായപ്രകാരം ജൂതവിഷയങ്ങളിലും തീരുമാനങ്ങളിലും തന്റെ മേൽക്കോയ് മറ്റധികാരികളെക്കൊണ്ട് അംഗീകരിപ്പിക്കാനും മുൻപ് നടന്ന കൂട്ടക്കൊലകളിലും മറ്റുമുണ്ടായ അഭിപ്രായവ്യത്യാസങ്ങൾ ഇല്ലായ്മ ചെയ്യാനുമാണ് ഹെയ്‌ഡ്രിക് ഈ യോഗം വിളിച്ചതെന്നാണ്.
കൂട്ടക്കൊല നടപ്പാക്കുന്നതിൽ ഒരു തടസ്സവുമുണ്ടാവാതിരിക്കാൻ ഏറ്റവും എളുപ്പമുള്ള വഴി തന്റെ അധീശത്തം മറ്റുള്ളവരെക്കൊണ്ട് അംഗീകരിപ്പിക്കലാണെന്നുള്ള ഹെയ്‌ഡ്രിക്കിന്റെ നീക്കമാണ് ഈ യോഗത്തിനുള്ള കാരണം.
വാൻസീ ഹൗസ് ഹോളോകോസ്റ്റ് മെമോറിയൽ
1965 -ൽ ചരിത്രകാരനായ ജോസഫ് വൂൾഫ് കോൺഫറൻസ് നടന്ന കെട്ടിടം ഒരു ഹോളോകോസ്റ്റ് സ്മരണയ്ക്കുള്ള മ്യൂസിയം ആക്കണമെന്ന് ആവശ്യപ്പെടുകയുണ്ടായി.
എന്നാൽ അന്നത്തെ പശ്ചിമജർമനിയുടെ സർക്കാരിന് അതിൽ താത്‌പര്യമില്ലായിരുന്നു.
ആവശ്യത്തിനു പണമില്ലാത്തതും അന്നതൊരു വിദ്യാലയമായി പ്രവർത്തിക്കുന്നതുമായിരുന്നു കാരണം.
നാസി ഭീകരരെ പിടികൂടുന്നതിലും ശിക്ഷിക്കുന്നതിലും പശ്ചിമജർമനിയുടെ സർക്കാരിനു താത്‌പര്യമില്ലെന്ന് ആരോപിച്ച് വൂൾഫ് 1974 -ൽ ആത്മഹത്യ ചെയ്തു.
വാൻസീ കോൺഫാൻസ് നടന്ന കെട്ടിടം
1992 ജനുവരി 20 -ന് കോൺഫറൻസിന്റെ 50 -ആം വാർഷികത്തിൽ ഈ കെട്ടിടം ഒരു ഹോളോകോസ്റ്റ് മ്യൂസിയമായി മാറ്റി.
ഹോളോകോസ്റ്റിനെക്കുറിച്ചും അതിന്റെ തയ്യാറെടുപ്പുകളെപ്പറ്റിയുമെല്ലാമുള്ള വാർത്തകളും ചിത്രങ്ങളും ഇവിടെ പ്രദർശിപ്പിച്ചിരിക്കുന്നു.
ജോസഫ് വൂൾഫിന്റെ പേരിൽ നാമകരണം ചെയ്ത രണ്ടാം നിലയിൽ നാസികാലത്തെപ്പറ്റിയുള്ള പുസ്തകങ്ങളും മറ്റും ഉൾക്കൊള്ളിച്ചിരിക്കുന്നു.
ഇവയും കാണുക Conspiracy (2001 ചലച്ചിത്രം) Fatherland (വാൻസീ കോൺഫറൻസ് ധാരാളം ഇടങ്ങളിൽ വരുന്ന ഒരു നോവൽ)\ പുസ്തകങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) അവലംബം പുറത്തേക്കുള്ള കണ്ണികൾ The Wannsee Conference Archived 2016-03-05 at the Wayback Machine .
on the Yad Vashem website Adolf Eichmann testifies about the Wannsee Conference യൂട്യൂബിൽ (in German with Japanese subtitles) Minutes from the Wannsee conference Archived 2018-09-19 at the Wayback Machine .
, archived by the Progressive Review Wannsee Conference എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വാർഡെനിസ് ഇംഗ്ലീഷ് വിലാസം https://ml.wikipedia.org/wiki/Vardenis
വാർഡെനിസ് ( അർമേനിയൻ : Վարդենիս) (ഉച്ചാരണം വാർടെനിസ്) അർമേനിയയിലെ ഗെഘാർകുനിക് പ്രവിശ്യയുടെ തെക്കുകിഴക്കൻ ഭാഗത്തുള്ള ഒരു പട്ടണവും നഗര മുനിസിപ്പൽ സമൂഹവുമാണ്.
മസ്‌റിക് നദിയുടെ താഴ്‌വരയിൽ, സമുദ്രനിരപ്പിൽ നിന്ന് ഏകദേശം 2,006 മീറ്റർ (6,581 അടി) ഉയരത്തിൽ മസ്‌റിക് ആർട്ടിസിയൻ തട പ്രദേശത്ത്, സെവൻ തടാകത്തിന്റെ തെക്കുകിഴക്കൻ തീരത്തിനു സമീപത്തായാണ് ഇത് സ്ഥിതിചെയ്യുന്നത്.
ഇത് റോഡ് മാർഗ്ഗം തലസ്ഥാനമായ യെറിവാന് 170 കിലോമീറ്റർ (110 മൈൽ)  കിഴക്കുഭാഗത്തായും പ്രവിശ്യാ കേന്ദ്രമായ ഗവാറിന് 75 കിലോമീറ്ററും (47 മൈൽ) തെക്ക് കിഴക്കായുമാണ് സ്ഥിതിചെയ്യുന്നത്.
3,006 ഹെക്ടർ (7,430 ഏക്കർ) ഉൾക്കൊള്ളുന്ന വാർഡെനിസിന്റെ ഭരണ പ്രദേശത്തിൽ 736 ഹെക്ടർ (1,820 ഏക്കർ) നഗരം തന്നെ കൈവശപ്പെടുത്തിയിരിക്കുന്നു.
വാർഡെനിസിന് 1995-ൽ ഒരു നഗര വാസസ്ഥലമെന്ന പദവി ലഭിച്ചു.
2011 ലെ സെൻസസ് പ്രകാരം പട്ടണത്തിലെ ജനസംഖ്യ 12,685 ആയിരുന്നു.
എന്നിരുന്നാലും, 2016-ലെ ഔദ്യോഗിക കണക്കെടുപ്പ് പ്രകാരം വാർഡെനിയിലെ ജനസംഖ്യ 12,600 ആയിരുന്നു.
വാർഡെനിസിന്റെ നിലവിലെ പ്രദേശം ഗ്രേറ്റർ അർമേനിയയുടെ ഒമ്പതാമത്തെ പ്രവിശ്യയായിരുന്ന ചരിത്രപ്രസിദ്ധമായ സ്യൂനിക്കിലെ സോട്ക് കന്റോണിന്റെ ഭാഗമായിരുന്നു.
പരമ്പരാഗത ഐതിഹ്യങ്ങൾ പ്രകാരം, ഇതിഹാസ ഗോത്രപിതാവും അർമേനിയൻ രാഷ്ട്രത്തിന്റെ സ്ഥാപകനുമായി കണക്കാക്കപ്പെടുന്ന ഹായ്ക്കിന്റെ ചെറുമകൻ ഗെഘാം ഗെഘാമാബാക് എന്ന പേരിൽ ഈ വാസസ്ഥലം സ്ഥാപിച്ചു.
ചരിത്രകാരനായ ഘെവോണ്ട് അലിഷാന്റെ അഭിപ്രായത്തിൽ, സിയൂനിയ രാജവംശത്തിലെ രാജകുമാരൻ ഗാബർൺ വസാക് 9-ആം നൂറ്റാണ്ടിൽ ആധുനിക വാർഡെനിസിന്റെ പ്രദേശത്ത് വാസകാഷെൻ എന്ന വാസസ്ഥലം സ്ഥാപിക്കുകയും 17 ആം നൂറ്റാണ്ട് വരെ അത് നിലനിൽക്കുകയും ചെയ്തിരുന്നു.
പതിനൊന്നാം നൂറ്റാണ്ടിന്റെ മധ്യത്തിൽ അർമേനിയയിലെ അർസാസിഡ് രാജവംശത്തിന്റെ പതനത്തിനുശേഷം, സോട്ക് കന്റോണിന്റെ നിയന്ത്രണം ആർട്‌സാഖ് ദേശത്തെ സ്ംബത്യൻ വംശത്തിൽപ്പെട്ട വൈകുങ്കിലെ (സാർ) രാജകുമാരന് കൈമാറി.
പത്തൊൻപതാം നൂറ്റാണ്ടിൽ ഈ പ്രദേശത്തുനിന്ന് നിരവധി അർമേനിയക്കാർ ജോർജിയയിലേക്ക് കുടിയേറി.
1829-1830 കാലഘട്ടത്തിൽ, പടിഞ്ഞാറൻ അർമേനിയയിലെ ഡയാഡിനിൽ (ടേറ്റോൺ) നിന്നുള്ള അർമേനിയൻ കുടിയേറ്റക്കാർ ഈ വാസസ്ഥലത്ത് വീണ്ടും താമസമാക്കി.
1930 മുതൽ 1995 വരെ ഇത് ഒരു ഭരണ കേന്ദ്രമായിരുന്നു.
1969 വരെ ഈ പട്ടണം ഔദ്യോഗികമായി ബസാർഗെച്ചാർ എന്നറിയപ്പെട്ടിരുന്നു.
വാർഡെനിസിന്റെ ആദ്യത്തെ പൊതു നഗര പദ്ധതി 1952-ൽ നടപ്പാക്കപ്പെട്ടു.
2004-ൽ അർമേനിയയിലെ നഗരാസൂത്രണ മന്ത്രാലയത്തിന്റെ ആവശ്യപ്രകാരം കമ്മ്യൂണിറ്റി ഭൂമികൾ ഉൾപ്പെടെ പട്ടണത്തിന്റെ പുതുക്കിയ പ്ലാൻ വികസിപ്പിച്ചെടുത്തു.
അർമേനിയയിലെ ഏറ്റവും പഴയ വാസസ്ഥലങ്ങളിലൊന്നാണ് വാർഡെനിസ്.
568 സ്മാരകങ്ങൾ രേഖപ്പെടുത്തിയിട്ടുള്ള പട്ടണവും അതിന്റെ പരിസരങ്ങളും സാംസ്കാരിക പൈതൃകത്താൽ സമ്പന്നമാണ്.
മാക്കെനാറ്റ്സ് ആശ്രമം, സോട്കിലെ ബസിലിക്ക, അയ്ർക്കിലെയും കർചാഘ്ബ്യൂരിലെയും ചാപ്പലുകൾ, ബിസി 3-1 സഹസ്രാബ്ദങ്ങളിലെ ശവകുടീരങ്ങൾ, സൈക്ലോപിയൻ കൊത്തുപണികൾ, മധ്യകാല ഖച്ച്കാറുകൾ (കുരിശ് കല്ലുകൾ) എന്നിവയാണ് ഏറ്റവും താത്‌പര്യമുണർത്തുന്നവ.
വാർഡെനിസിന്റെ മധ്യഭാഗത്ത് അർമേനിയൻ ചരിത്രകാരനായ ഹോവ്ഹാനെസ് സാരെറ്റ്സി പ്രവർത്തിച്ചിരുന്ന 1905-ൽ നിർമ്മിക്കപ്പെട്ട് ചർച്ച് ഓഫ് സർപ്പ് അസ്ത്വാത്സാറ്റ്സിൻ (വിശുദ്ധ മാതാവ്) സ്ഥിതിചെയ്യുന്നു.
14-ഉം 17-ഉം നൂറ്റാണ്ടുകളിലെ നിരവധി ഖച്ച്കാറുകളാൽ ചുറ്റപ്പെട്ടതാണ് ഈ പള്ളി.
2020-ലെ നഗോർണോ-കറാബാക്ക് യുദ്ധത്തിൽ, അസർബൈജാനിൽനിന്ന് ഡ്രോൺ വഴി വിക്ഷപിച്ച റോക്കറ്റുകളിലൊന്ന് വാർഡെനിസിൽ പതിച്ചിരുന്നു.
സമുദ്രനിരപ്പിൽ നിന്ന് 2006 മീറ്റർ ഉയരത്തിൽ, മസ്‌റിക് നദിയുടെ താഴ്‌വരയിൽ സ്ഥിതി ചെയ്യുന്ന വാർഡെനിസ് പട്ടണം 82 കിലോമീറ്റർ (51 മൈൽ) നീളമുള്ള വാർഡെനിസ് പർവതനിരകളാൽ ആധിപത്യം പുലർത്തുന്ന പ്രദേശമാണ്.
സമുദ്രനിരപ്പിൽ നിന്ന് 3,522 മീറ്റർ (11,555 അടി) ഉയരത്തിലുള്ള ഈ ശ്രേണിയിലെ ഏറ്റവും ഉയർന്ന കൊടുമുടിയായ വാർഡെനിസ് പർവതം വാർഡെനിസ് പട്ടണത്തിൽ നിന്ന് ഏകദേശം 23 കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു.
ഈ പട്ടണത്തിന് വടക്ക് സെവൻ പർവതനിരയും അതിർത്തിയാണ്.
സെവൻ തടാകത്തിന് റെ തെക്കുകിഴക്കൻ തീരത്ത് നിന്ന് ഏകദേശം 6 കിലോമീറ്റർ (4 മൈൽ) അകലെയാണ് വാർഡെനിസ് പട്ടണം.
അവലംബം ↑ ↑ Population estimate of Armenia as of 01.01.2016 ↑ ↑ https://asbarez.com/197561/14-year-old-boy-injured-from-azeri-drone-attack-on-vardenis/ ↑
വാർഡ് (ഭരണസംവിധാനം)
ഇന്ത്യയുടെ ഭരണതലത്തിലെ ഏറ്റവും ചെറിയ മേഖലയാണ് വാർഡ്.
കോർപ്പറേഷൻ, മുനിസിപ്പാലിറ്റി, ഗ്രാമപഞ്ചായത്ത് എന്നിവയാണ് തദ്ദേശതലത്തിലുള്ള ഏറ്റവും താഴേത്തട്ടിലുള്ള ഭരണസ്ഥാപനങ്ങൾ.
ഈ ഭരണസ്ഥാപനങ്ങളുടെ പരിധിയിലുള്ള പ്രദേശങ്ങളെ നിരവധി വാർഡുകളായി വിഭജിച്ചിരിക്കും ഓരോ വാർഡിൽ നിന്നും തിരഞ്ഞെടുക്കപ്പെടുന്ന ജനപ്രതിനിധിയാണ് തദ്ദേശഭരണസ്ഥാപനത്തിൽ പ്രസ്തുത വാർഡിലെ ജനങ്ങളെ പ്രതിനിധീകരിക്കുക.
ഈ പ്രതിനിധികൾ തിരഞ്ഞെടുക്കുന്ന ഭരണസമിതിയാണ് അവിടെ ഭരണം നടത്തുക.
വാൻസിറ്റാർട് ദ്വീപ് (നുനാവുട്)
വാൻസിറ്റാർട് ദ്വീപ് Vansittart Island കാനഡയിലെ നുനാവടിലെ കിവാലിഖ് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്.
ഫോക്സ് ബേസിനിൽ കിടക്കുന്ന ഈ ദ്വീപ് സതാമ്പ്ടൺ ദ്വീപിനു വടക്ക് 65°50'N 84°00'W, 997 km 2 (385 sq mi) വിസ്തീർണ്ണമുള്ളതാണ്.
വാർണർ പർവ്വതനിരകൾ ഇംഗ്ലീഷ് വിലാസം https://ml.wikipedia.org/wiki/Warner_Mountains
വടക്കുകിഴക്കൻ കാലിഫോർണിയയിലൂടെ വടക്ക്-തെക്ക് ദിശയിൽ സഞ്ചരിച്ച് അമേരിക്കൻ ഐക്യനാടുകളിലെ തെക്കൻ ഒറിഗൺ വരെ നീളുന്ന 85 മൈൽ (137 കിലോമീറ്റർ) നീളമുള്ള ഒരു പർവതനിരയാണ് വാർണർ പർവതനിരകൾ .
ബേസിൻ ആന്റ് റേഞ്ച് പ്രവിശ്യയുടെ വടക്കുപടിഞ്ഞാറൻ കോണിനുള്ളിലായി സ്ഥിതിചെയ്യുന്ന ഈ ശ്രേണി കാലിഫോർണിയയിലെ ലാസൻ കൌണ്ടിയുടെ വടക്കുകിഴക്കൻ മൂലയിൽ നിന്നു വ്യാപിച്ച് കാലിഫോർണിയയിലെ കിഴക്കൻ മോഡോക് കൌണ്ടിയിലൂടെ ( അൽതുറാസിനു കിഴക്ക്), വടക്ക് ദിശയിൽ ഓറിഗണിലേയ്ക്ക് (ലേൿവ്യൂവിനു കിഴക്ക്) നീണ്ടുകിടക്കുന്നു.
9,892 അടി (3,015 മീറ്റർ) ഉയരമുള്ള ഈഗിൾ കൊടുമുടിയാണ് ഈ ശ്രേണിയിലെ ഏറ്റവും ഉന്നതമായ ഗിരിശൃംഗം.
ഈ പർവ്വതനിര കാലിഫോർണിയയിലെ മോഡോക് ദേശീയ വനത്തിന്റേയും ഒറിഗോണിലെ ഫ്രീമോണ്ട് ദേശീയ വനത്തിന്റേയും ഭാഗമാണ്.
സൌത്ത് വാർണർ വന്യതയ്ക്കുള്ളിലായി, പർവ്വതനിരയുടെ  തെക്കൻ ഭാഗം ഈഗിൾ കൊടുമുടിയെ ഉൾക്കൊള്ളുന്നു.
വാർണർ ശ്രേണി സിയേറ നെവാഡ ശ്രേണിയുടെയോ കാസ്കേഡ് ശ്രേണിയുടെയോ ഭാഗമല്ല, മറിച്ച് ഗ്രേറ്റ് ബേസിൻ ശ്രേണികളുടെ ഭാഗമാണിത്.
കാലിഫോർണിയിലെ അർദ്ധ വരൾച്ചയുള്ളതും വിരളമായ ജനസംഖ്യയുള്ളതുമായ വടക്കുകിഴക്കൻ മൂലയിലും ഒറിഗോണിന്റെ തെക്കൻ-മധ്യ ഭാഗത്തുമായാണ് ഇതു നിലകൊള്ളുന്നത്.
ഗ്രാബൺ ബേസിനുകളെ ഉൾക്കൊള്ളുന്നതും വൃഷ്‌ട്യുൽപാദിത മഴയാൽ രൂപപ്പെടുന്ന ക്ഷണിക തടാകങ്ങളുള്ളതുമായ ഹോർസ്റ്റ് ആൻഡ് ഗ്രാഫെൻ (ഫോൾട്ട്-ബ്ലോക്ക്) ഭൂപ്രകൃതിയുടെ ഉത്തമോദാഹരണമാണ് ഈ ശ്രേണി.
ഈ ശ്രേണിയുടെ കിഴുക്കാംതൂക്കായ കിഴക്കേ മലഞ്ചെരിവ് കാലിഫോർണിയയിലെ സർപ്രൈസ് വാലി , ഒറിഗോണിലെ വാർണർ വാലി എന്നിവയ്ക്ക് അഭിമുഖമായി നിലകൊള്ളുന്നതിനോടൊപ്പം കാലിഫോർണിയ-നെവാദ അതിർത്തിയിലുടനീളമായി അപ്പർ ആൽക്കലി തടാകം , മിഡിൽ ആൽക്കലി തടാകം, ലോവർ ആൽക്കലി തടാകം എന്നിവയുടേയും ഒറിഗണിലെ വാർണർ തടാകങ്ങളുടേയും (ക്രമ്പ്, ഹാർട്ട് തടാകങ്ങൾ) തടങ്ങളെ വലയംചെയ്തുമാണ് സ്ഥിതിചെയ്യുന്നത്.
ശ്രേണിയുടെ പടിഞ്ഞാറൻ വശം സാക്രമെന്റോ നദിയുടെ പോഷകനദിയായ പിറ്റ് നദിയുടെ കൈവഴികളാൽ ജലസേചനം നടത്തപ്പെടുന്ന ഒരു മേച്ചിൽ പ്രദേശത്തിനും കാർഷികമേഖലയ്ക്കും അഭിമുഖമായി സ്ഥിതിചെയ്യുന്നു.
ഗൂസ് ലേക്ക് താഴ്വരയിലായി ശ്രേണിയുടെ പടിഞ്ഞാറൻ വശത്തുടനീളം കാലിഫോർണിയ-ഒറിഗോൺ അതിർത്തിയുമായി കെട്ടു പിണഞ്ഞുകിടക്കുന്ന ഏകദേശം 28 മൈൽ (45 കിലോമീറ്റർ) നീളമുള്ള ഒരു കെട്ടിയടക്കപ്പെട്ട തടമുള്ള തടാകമാണ് ഗൂസ് തടാകം .
1868 ലും 1881 ലുമായി, രേഖപ്പെടുത്തപ്പെട്ട ചരിത്രത്തിൽ ആകെ രണ്ടുതവണ മാത്രമാണ് ഗൂസ് തടാകം പിറ്റ് നദിയിലേക്ക് കവിഞ്ഞൊഴുകിയത്.
1926 ലും 1929 മുതൽ 1934 വരെയുമുള്ള കാലത്ത് തടാകം വറ്റിവരണ്ടുപോയിരുന്നു.
1846 മുതൽ 1850 വരെയുള്ള കാലഘട്ടത്തിൽ കുടിയേറ്റക്കാർ ഒറിഗണിലെ വില്ലാമെറ്റ് താഴ്‌വരയിലേക്കും കാലിഫോർണിയയിലെ സ്വർണ്ണപ്പാടങ്ങളിലേക്കും എത്തിച്ചേരാനുള്ള ഒരു ബദൽ മാർഗ്ഗമായി ഉപയോഗിച്ചിരുന്ന ലാസൻ-ആപ്പിൾഗേറ്റ് നടപ്പാതയിലായിരുന്നു വാർണർ പർവതനിരകളിലെ ഫാൻഡാങ്കോ പാസ് സ്ഥിതിചെയ്തിരുന്നത്.
ഗൂസ് തടാകത്തിലെത്തിയ ശേഷം, കുടിയേറ്റക്കാരുടെ തീവണ്ടികൾ‌ പലപ്പോഴും രണ്ടായി പിരിയുകയും, ചിലത് വില്ലാമെറ്റ് താഴ്‌വരയിലേക്കും മറ്റുള്ളവ സ്വർണ്ണപ്പാടങ്ങളിലേക്കും തുടരുകയുമായിരുന്നു ചെയ്തിരുന്നത്.
1912-ൽ വാർണർ പർവതനിരകളിൽ ഒരു സ്വർണ്ണ ഖനന തിരക്ക് സംഭവിച്ചു.
കാലിഫോർണിയയിലെ മൊഡോക് കൌണ്ടിയിലെ ഒറിഗൺ അതിർത്തിയോട് ചേർന്നുള്ള ഹൈ ഗ്രേഡ് മൈനിംഗ് ഡിസ്ട്രിക്റ്റ് എന്നറിയപ്പെട്ടിരുന്ന സ്ഥലത്ത് നിരവധി ഖനികൾ ക്രമേണ വികസിപ്പിക്കപ്പെട്ടു.
1920 മുതൽക്കു തന്നെ വാർണർ പർവതനിരകളിൽ നിന്ന് ഭീമമായ തോതിൽ മരങ്ങൾ നീക്കംചെയ്യപ്പെട്ടു.
ഒറിഗണിലെ ലേൿവ്യൂ, കാലിഫോർണിയയിലെ അൽടുറാസ്, വില്ലോ റാഞ്ച് എന്നിവിടങ്ങളിലെ സജീവമായ തടി മില്ലുകളും ബോക്സ് ഫാക്ടറികളും തങ്ങളുടെ ഉൽപന്നങ്ങൾ നിർമ്മിച്ചു വിതരണം ചെയ്യാൻ പോണ്ടെറോസ പൈൻ മരങ്ങൾ ഉപയോഗിച്ചു.
ഒറിഗൺ-കാലിഫോർണിയ അതിർത്തിക്കടുത്തുള്ള വില്ലോ റാഞ്ചിലെ സോമില്ലും ബോക്സ് ഫാക്ടറിയും 1930 കളിലും 1940 കളിലും ആയിരത്തിലധികം ജനസംഖ്യയുള്ള ഒരു കമ്പനി പട്ടണമായി വികസിച്ചിരുന്നു.
1958 ലാണ് ഇതിന്റെ പ്രവർത്തനം അവസാനിപ്പിച്ചത്.
യുഎസ് ആർമി കോർപ്സ് ഓഫ് ടോപ്പോഗ്രാഫിക്കൽ എഞ്ചിനീയേഴ്സിന്റെ പര്യവേക്ഷകനായിരുന്ന ക്യാപ്റ്റൻ വില്യം എച്ച്. വാർണറുടെ പേരാണ് ഈ പർവ്വതനിരകൾക്ക് നൽകിയിരിക്കുന്നത്.
1849 സെപ്റ്റംബർ 26 ന് സിയറ നെവാഡയിലെ റെയിൽ‌വേ ക്രോസിംഗുകൾക്കായി ഒരു റൂട്ട് പര്യവേക്ഷണം ചെയ്യുന്നതിനിടെ തദ്ദേശീയ അമേരിക്കൻ ഇന്ത്യക്കാരാൽ ഈ പർവ്വതനിരയിൽവച്ച് അദ്ദേഹം കൊല്ലപ്പെട്ടു.
അദ്ദേഹത്തിന്റെ ഭൗതികാവശിഷ്ടങ്ങൾ ഒരിക്കലും കണ്ടെത്തിയില്ല.
1866 ൽ അദ്ദേഹത്തിന്റെ പേര് പർവ്വതനിരയുടെ മാപ്പുകളിൽ പ്രത്യക്ഷപ്പെട്ടു.
1867 ൽ ഒറിഗണിലെ വാർണർ നിരകളുടെ വടക്കൻ ഭാഗത്ത് ജനറൽ ജോർജ്ജ് ക്രൂക്ക് ഇന്ത്യക്കാരെ അനുനയിപ്പിക്കാൻ ക്യാമ്പ് വാർണർ സ്ഥാപിച്ചു.
1874 ൽ ഈ പോസ്റ്റ് ഉപേക്ഷിക്കപ്പെട്ടു.
ക്യാമ്പ് വാർണറിനടുത്തുള്ള വാർണർ നിരകളിലെ 7,834 അടി (2,388 മീറ്റർ) ഉയരത്തിലുള്ള ക്രൂക്ക് പീക്ക് ജനറൽ ക്രൂക്കിന്റെ പേരിലാണ് അറിയപ്പെടുന്നത്.
അവലംബം ↑ ↑ Atlas of Oregon Lakes , Oregon State University Press .
↑ The Journal of the Modoc County Historical Society , Warner Mountain issue, 1991.
↑ Hill, James.
Some Mining Districts in Northeastern California and Northwestern Nevada , U.S. Geological Survey , Bulletin 594, 1915.
↑ Barry, Patricia.
In Search of Captain Warner , Maverick Publications, 1995.
↑ Gilliss, Julia.
So Far From Home: An Army Bride on the Western Frontier 1865-1869 , Oregon Historical Society , 1993.
യുലാര, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Yulara,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ തെക്കൻ റീജിയനിലെ ഒരു പട്ടണമാണ് യുലാര .
ഇത് മക്ഡൊണെൽ റീജിയനിലെ ഒരു അൺഇൻ‌കോർപ്പറേറ്റ് എൻ‌ക്ലേവ് ആയി സ്ഥിതിചെയ്യുന്നു.
2016-ലെ സെൻസസ് പ്രകാരം 103.33 ചതുരശ്ര കിലോമീറ്റർ (39.90 ചതുരശ്ര മൈൽ) വിസ്തൃതിയിൽ 1,099, സ്ഥിര ജനസംഖ്യ യുലാറയിലുണ്ടായിരുന്നു.
ലോക പൈതൃക പട്ടികയിലുള്ള ഉലുരുവിൽ (അയേഴ്സ് റോക്ക്) നിന്ന് 18 കിലോമീറ്ററും (11 മൈൽ) കാറ്റാ ജുറ്റയിൽ നിന്ന് (ഓൾഗാസ്) 55 കിലോമീറ്ററും (34 മൈൽ) അകലെയാണ് നഗരം.
നോർത്തേൺ ടെറിട്ടറി ഇലക്ട്രൽ ഡിവിഷനായ നമത്ജിറയിലും ഫെഡറൽ ഇലക്ട്രേറ്റായ ലിംഗിയാരിയിലും ഇത് ഉൾപ്പെടുന്നു.
1970-കളുടെ തുടക്കത്തിൽ, ഉലുരുവിന്റെ (അയേഴ്സ് റോക്ക്) അടിത്തട്ടിലുള്ള മോട്ടലുകൾ ഉൾപ്പെടെയുള്ള ഘടനയില്ലാത്തതും ശ്രദ്ധിക്കപ്പെടാത്തതുമായ ടൂറിസത്തിന്റെ സമ്മർദ്ദം ഉലൂരുവിനും കാറ്റാ ജുറ്റയ്ക്കും ചുറ്റുമുള്ള പരിസ്ഥിതിയെ ദോഷകരമായി ബാധിക്കുന്നു.
പാറയുടെ അടിത്തട്ടിലുള്ള എല്ലാ സംഭവവികാസങ്ങളും നീക്കം ചെയ്യാനും ഉലു-കാറ്റാ റ്റുജാന ദേശീയോദ്യാനത്തിൽ വിനോദസഞ്ചാരത്തെ സഹായിക്കുന്നതിനായി ഒരു പുതിയ റിസോർട്ട് നിർമ്മിക്കാനും ഓസ്ട്രേലിയൻ സെനറ്റ് സെലക്ട് കമ്മിറ്റിയുടെ ശുപാർശയെത്തുടർന്ന് പാർക്കിന് പുറത്തുള്ള ഒരു പുതിയ സൈറ്റിലേക്ക് താമസ സൗകര്യങ്ങൾ മാറ്റാൻ കോമൺ‌വെൽത്ത് സർക്കാർ 1973-ൽ സമ്മതിച്ചു.
1976 ഓഗസ്റ്റ് 10 ന് ഗവർണർ ജനറൽ ഉലുരുവിൽ നിന്ന് 14 കിലോമീറ്റർ (8.7 മൈൽ) അകലെ പുതിയ പട്ടണം പ്രഖ്യാപിച്ചു.
1978-ൽ നോർത്തേൺ ടെറിട്ടറിക്ക് സ്വയംഭരണം നൽകിയതോടെ പുതിയ പട്ടണത്തിന്റെ വികസനം ടെറിട്ടറി സർക്കാരിന്റെ പ്രധാന മുൻ‌ഗണനയായി.
1978 നും 1981 നും ഇടയിൽ, അടിസ്ഥാനസൗകര്യങ്ങൾ (റോഡുകൾ, ജലവിതരണം മുതലായവ) സർക്കാർ മൂലധന പ്രവർത്തന പരിപാടിയിലൂടെ നിർമ്മിച്ചു.
വിനോദസഞ്ചാരികളുടെടെയും തൊഴിലാളികളുടെയും  താമസസൗകര്യങ്ങൾ, ഷോപ്പിംഗ് സെന്ററുകൾ എന്നിവ വികസിപ്പിക്കുന്നതിനായി 1980 ൽ സർക്കാർ യുലാര ഡവലപ്മെന്റ് കമ്പനി ലിമിറ്റഡ് രൂപീകരിച്ചു.
റിസോർട്ടിന്റെ ആദ്യ ഘട്ടം 1982 നും 1984 നും ഇടയിൽ നോർത്തേൺ ടെറിട്ടറി ഗവൺമെന്റിനായി യുലാര ഡെവലപ്‌മെന്റ് കമ്പനി ലിമിറ്റഡ് 130 മില്യൺ ഡോളർ ചെലവിൽ നിർമ്മിച്ചു.
ഫിലിപ്പ് കോക്സ് അസോസിയേറ്റ്സ് രൂപകൽപ്പന ചെയ്ത ഈ റിസോർട്ട് 1984-ൽ റോയൽ ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് ആർക്കിടെക്റ്റ്സ് (RAIA) സർ സെൽമാൻ കോവൻ അവാർഡ് നേടി.
1984-ന്റെ അവസാനത്തിൽ പുതിയ സൗകര്യങ്ങൾ പൂർണ്ണമായും പ്രവർത്തനമാരംഭിച്ചപ്പോൾ കോമൺ‌വെൽത്ത് സർക്കാർ പാറക്കടുത്തുള്ള പഴയ മോട്ടലുകൾക്കുള്ള എല്ലാ കരാറുകളും അവസാനിപ്പിച്ച് ഈ പ്രദേശത്തെ നാഷണൽ പാർക്ക് സർവീസ് (ഇപ്പോൾ പാർക്ക്സ് ഓസ്‌ട്രേലിയ എന്ന് വിളിക്കുന്നു) പുനരധിവസിപ്പിച്ചു.
അതേ സമയം, ദേശീയ ഉദ്യാനത്തിന് ഉലു-കാറ്റാ ജുജാന എന്ന് പുനർനാമകരണം ചെയ്യുകയും അതിന്റെ ഉടമസ്ഥാവകാശം പ്രാദേശിക തദ്ദേശവാസികൾക്ക് കൈമാറുകയും ചെയ്തു.
അവർ ഇത് പാർക്ക്സ് ഓസ്‌ട്രേലിയയ്ക്ക് 99 വർഷത്തേക്ക് പാട്ടത്തിന് നൽകി.
യഥാർത്ഥത്തിൽ മത്സരത്തിലായിരുന്ന മൂന്ന് ഹോട്ടലുകൾ ഉണ്ടായിരുന്നെങ്കിലും അത് എന്റർപ്രൈസസിന്റെ പ്രവർത്തനക്ഷമതയിൽ നിന്ന് വ്യതിചലിച്ചു.
കമ്പനിക്ക് (പരോക്ഷമായി സർക്കാരിനും) വലിയ പ്രവർത്തനനഷ്ടം സംഭവിച്ചു.
1997-ൽ ഒരു ഓപ്പൺ ടെൻഡറിലൂടെ മുഴുവൻ റിസോർട്ടും ജനറൽ പ്രോപ്പർട്ടി ട്രസ്റ്റിന് കൈമാറി.
ഇതിനു വോയേജസ് ഹോട്ടൽസ് റിസോർട്സിനെ ഓപ്പറേറ്ററായി നിയമിച്ചു.
പോസ്റ്റ് ഓഫീസ് (ഓസ്‌ട്രേലിയ പോസ്റ്റ്), ബാങ്ക് (ANZ) എന്നിവ ഒഴികെ യാത്രകൾ റിസോർട്ടിന്റെ എല്ലാ ഭാഗങ്ങളിലും പ്രവർത്തിപ്പിച്ചു.
നഗരത്തിലെ മിക്കവാറും എല്ലാ നിവാസികളും വോയേജുകളിൽ നിന്ന് അവരുടെ വീട് വാടകയ്ക്ക് എടുത്തെങ്കിലും സർക്കാർ ജീവനക്കാർക്ക് ചില ഭവനങ്ങൾ പാട്ടത്തിന് നൽകി.
മിക്ക താമസക്കാരും റിസോർട്ടിലെ തൊഴിലാളികളോ ടൂർ ഓപ്പറേറ്റർമാരോ ആണ്.
2011-ൽ റിസോർട്ട് അതിന്റെ അനുബന്ധ സ്ഥാപനമായ വോയേജസ് ഇൻഡിജെനസ് ടൂറിസം ഓസ്‌ട്രേലിയയുടെ കീഴിൽ പ്രവർത്തിക്കുന്ന ഇൻഡിജെനസ് ലാൻഡ് കോർപ്പറേഷന് വീണ്ടും വിറ്റു.
2016 ലെ ഓസ്‌ട്രേലിയൻ സെൻസസ് പ്രകാരം 1,099 ആണ് ഇവിടുത്തെ ജനസംഖ്യ.
ജനസംഖ്യയുടെ 14.2% അബോറിജിനൽ, ടോറസ് സ്ട്രെയിറ്റ് ദ്വീപുവാസികളാണ്.
ജനങ്ങളിൽ 52.8% ആളുകൾ ഓസ്‌ട്രേലിയയിലാണ് ജനിച്ചത്.
62.6% ആളുകൾ വീട്ടിൽ ഇംഗ്ലീഷ് മാത്രമേ സംസാരിക്കുന്നുള്ളൂ.
യാതൊരു മതവും ഇല്ലാത്തവർ 38.4% ആണുള്ളത്.
സിഡ്‌നി , മെൽബൺ , ആലീസ് സ്പ്രിംഗ്സ് , കെയ്‌ൻസ് , അഡ്‌ലെയ്ഡ് , ഡാർവിൻ എന്നിവിടങ്ങളിൽ നിന്ന് ഏതാനും മണിക്കൂറുകൾക്കുള്ളിൽ കോന്നല്ലൻ വിമാനത്താവളം വഴി യുലാറയിലെത്താൻ സാധിക്കുന്നു.
428 കിലോമീറ്റർ (266 മൈൽ) വടക്കുകിഴക്ക് അടുത്തുള്ള പ്രധാന പട്ടണമായ ആലീസ് സ്പ്രിംഗ്സിൽ നിന്നുള്ള കാറിൽ അഞ്ച് മണിക്കൂർ കൊണ്ട് ഇവിടെ എത്തിച്ചേരാൻ സാധിക്കും.
ചുറ്റുമുള്ള റോഡുകളുമായും ലാൻഡ്‌മാർക്കുകളുമായും ബന്ധിപ്പിക്കുന്ന ലാസെറ്റർ ഹൈവേ എന്ന ഒരു പ്രധാന റോഡാണ് റിസോർട്ടിന്റെ സേവനം.
ടൂറിസഗതാഗതത്തെ സഹായിക്കുന്നതിനായി ലാസെറ്റർ ഹൈവേ നിലവിൽ ഈ പ്രദേശത്തെത്തുമ്പോൾ വിപുലീകരിക്കപ്പെടുന്നു.
മുദ്ര വരച്ചിരിക്കുന്ന ലാസെറ്റർ ഹൈവേ കിഴക്കുഭാഗത്തേയ്ക്ക് വ്യാപിച്ച് സ്റ്റുവർട്ട് ഹൈവേ വരെ എത്തിച്ചേരുന്നു.
എന്നാൽ മറ്റ് ദിശകളിലെ റോഡുകൾ അത്ര നന്നായി പരിപാലിക്കുകയോ ാത്ര ചെയ്യുകയോ ചെയ്യുന്നില്ല.
ഗ്രേറ്റ് സെൻ‌ട്രൽ റോഡ്, പടിഞ്ഞാറൻ - തെക്ക് പടിഞ്ഞാറൻ വെസ്റ്റേൺ ഓസ്‌ട്രേലിയയിലേക്ക് നയിക്കുന്നു.
പക്ഷേ സാധാരണയായി ഉയർന്ന ക്ലിയറൻസ് ഉള്ള ഫോർ വീൽ ഡ്രൈവ് വാഹനങ്ങൾക്ക് മാത്രമേ ഇത് അനുയോജ്യമാകൂ.
കാറ്റ-ജുറ്റയുടെ പടിഞ്ഞാറ് യാത്ര ചെയ്യാൻ ആദിവാസി ലാൻഡ് കൗൺസിലുകളിൽ നിന്നുള്ള ട്രാൻസിറ്റ് പെർമിറ്റുകൾ ആവശ്യമാണ്.
വരണ്ട കാലാവസ്ഥയാണ് (BWh) ഇവിടെയുള്ളത്.
ദൈർഘ്യമേറിയ ചൂടുള്ള വേനൽക്കാലവും ഹ്രസ്വവും തണുത്തതുമായ ശൈത്യകാലവും ആണുള്ളത്.
ചില ശൈത്യകാല പ്രഭാതങ്ങളിൽ മഞ്ഞ് ഇടയ്ക്കിടെ ഉണ്ടാകാം.
യുലാര എയ്റോ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 46.4 (115.5) 45.8 (114.4) 42.9 (109.2) 39.6 (103.3) 35.7 (96.3) 36.4 (97.5) 31.1 (88) 35.0 (95) 38.7 (101.7) 42.3 (108.1) 45.0 (113) 47.0 (116.6) 47.0 (116.6) ശരാശരി കൂടിയ °C (°F) 38.4 (101.1) 36.9 (98.4) 34.4 (93.9) 29.8 (85.6) 24.2 (75.6) 20.4 (68.7) 20.4 (68.7) 23.7 (74.7) 28.8 (83.8) 32.4 (90.3) 35.1 (95.2) 36.5 (97.7) 30.1 (86.2) ശരാശരി താഴ്ന്ന °C (°F) 22.7 (72.9) 22.1 (71.8) 19.3 (66.7) 14.4 (57.9) 9.3 (48.7) 5.6 (42.1) 4.4 (39.9) 5.9 (42.6) 10.7 (51.3) 15.0 (59) 18.4 (65.1) 20.8 (69.4) 14.1 (57.4) താഴ്ന്ന റെക്കോർഡ് °C (°F) 12.7 (54.9) 12.1 (53.8) 8.0 (46.4) 1.3 (34.3) 1.1 (34) −1.8 (28.8) −3.6 (25.5) −2.2 (28) −1.0 (30.2) 4.5 (40.1) 6.5 (43.7) 9.9 (49.8) −3.6 (25.5) വർഷപാതം mm (inches) 25.8 (1.016) 39.6 (1.559) 35.1 (1.382) 14.7 (0.579) 13.0 (0.512) 17.4 (0.685) 18.4 (0.724) 4.3 (0.169) 7.4 (0.291) 20.7 (0.815) 34.2 (1.346) 40.2 (1.583) 274.6 (10.811) ശരാ.
മഴ ദിവസങ്ങൾ (≥ 1 mm) 3.2 2.9 2.0 1.7 1.8 1.6 1.9 1.0 1.4 2.7 3.9 4.7 28.8 ഉറവിടം: ബ്യൂറോ ഓഫ് മീറ്ററോളജി അവലംബം പുറത്തേക്കുള്ള കണ്ണികൾ Yulara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Satellite image from  Google Maps Nyangatjatjara College, Yulara
യുള്ളിസസ് എസ്. ഗ്രാന്റ് ഇംഗ്ലീഷ് വിലാസം https://ml.wikipedia.org/wiki/Ulysses_S.
_Grant
അമേരിക്കൻ ഐക്യനാടുകളുടെ പതിനെട്ടാമത്തെ പ്രസിഡന്റ് ആയിരുന്നു.1869–1877 കാലത്താണ് ഇദ്ദേഹം പ്രസിഡന്റ് ആയിരുന്നത് യുള്ളിസസ് എസ്. ഗ്രാന്റ് (ഏപ്രിൽ  27, 1822 – ജൂലൈ  23, 1885).
അമേരിക്കൻ ആഭ്യന്തരയുദ്ധ സമയത്ത് കമാണ്ടിംഗ് ജനറൽ ആയി സേവനം അനുഷ്ഠിച്ച ഇദ്ദേഹം യൂണിയൻ സൈന്യത്തിന്റെ വിജയത്തിനു പ്രധാന പങ്ക് വഹിച്ചു.
ലോകത്തിലെ ആദ്യ ദേശീയ ഉദ്യാനമായ യെല്ലോസ്റ്റോൺ ദേശീയോദ്യാനം ദേശീയഉദ്യാനം ആക്കി പ്രഖ്യാപിച്ചത് യുള്ളിസസ് ആയിരുന്നു.
യുലീസസ് (വിവർത്തനം) ഇംഗ്ലീഷ് വിലാസം https://ml.wikipedia.org/wiki/Ulesses
ജെയിംസ് ജോയ്സിന്റെ യുലീസസിന്റെ മലയാള വിവർത്തനം ആദ്യമായി  ഇന്ത്യൻ ഭാഷയിൽ
പ്രസിദ്ധീകരിക്കുന്നത് മലയാളത്തിലാണ്.
പരിഭാഷ നിർവഹിച്ചത് എൻ. മൂസക്കുട്ടിയാണ്.
ഈ കൃതിക്ക് മികച്ച വിവർത്തനത്തിനുള്ള    2013 ലെ കേരള സാഹിത്യ അക്കാദമി പുരസ്കാരം ലഭിച്ചു.
1904 ജൂൺ 16ന് അയർലൻഡിലെ ഡബ്ളിൻ നഗരത്തിൽ നടക്കുന്ന സംഭവങ്ങളുടെ ആഖ്യാനമാണ് നോവൽ.
സമകാലിക സംഭവങ്ങളും സാഹിത്യവും ചരിത്രവും തത്ത്വചിന്തയും പഴമ്പുരാണങ്ങളും ഉൾപ്പെടെ 1244 പേജുകളിലാണ് നോവൽ വിവർത്തനം പൂർത്തിയാക്കിയിരിക്കുന്നത്.
4000 ഓളം അടിക്കുറിപ്പുകളുമുണ്ട്.
പതിനെട്ടാം അധ്യായത്തിൽ ഇരുപതിനായിരത്തോളം വാക്കുകൾക്കിടയിൽ
ആകെയുള്ളത് രണ്ട് പൂർണ വിരാമം മാത്രമാണ്.
ബോധധാരാ രീതിയിലാണ് ഈ അധ്യായത്തിൻെറ രചന.
1922ലാണ് യുലീസസ്
പ്രസിദ്ധീകരിച്ചത്.
വിവാദങ്ങളെ തുടർന്ന് അശ്ലീല നോവൽ എന്ന പേരിൽ ബ്രിട്ടനിലും അമേരിക്കയിലും നിരോധിക്കപ്പെട്ടു.
എന്നാൽ നോവലിലേത് അശ്ലീലമല്ലന്നും വ്യക്തികളുടെ മനോവ്യാപാരങ്ങളുടെ സത്യസന്ധമായ ചിത്രീകരണമാണെന്നുമായിരുന്നു കോടതി വിധി.
സാഹിത്യ അക്കാദമിക്കു വേണ്ടി 2009ലാണ് മൂസക്കുട്ടി വിവർത്തനം ആരംഭിച്ചത്.
2011ൽ പൂർത്തിയാക്കി.
യുറേനിയം കോർപ്പറേഷൻ ഓഫ് ഇന്ത്യ
യുറേനിയം കോർപ്പറേഷൻ ഓഫ് ഇന്ത്യ (UCIL) യുറേനിയം ഖനനത്തിനും സംസ്കരണത്തിനുമായി ആണവോർജ വകുപ്പിന് കീഴിലുള്ള ഒരു പൊതുമേഖലാ സ്ഥാപനമാണ് (PSU).
1967-ൽ സ്ഥാപിതമായ ഈ കോർപ്പറേഷൻ, ഇന്ത്യയിലെ യുറേനിയം അയിര് ഖനനത്തിനും മില്ലിംഗിനും ഉത്തരവാദിയാണ്.
ജദുഗോര, ഭടിൻ, നർവാപഹാർ, തുറാംദിഹ്, ബന്ദുഹുറംഗ് എന്നിവിടങ്ങളിലാണ് കമ്പനി ഖനികൾ നടത്തുന്നത്.
ഖനികൾ ജദുഗുഡ (Jaduguda)
1967-ൽ പ്രവർത്തനം ആരംഭിച്ച ഇന്ത്യയിലെ ആദ്യത്തെ യുറേനിയം ഖനിയാണിത്.
ജാർഖണ്ഡ് സംസ്ഥാനത്താണ് ഈ ഖനി സ്ഥിതി ചെയ്യുന്നത്.